Rakennustietosäätiö RTS sr 3.3.2017

PL 1004

00101 Helsinki

Ympäristöministeriö

**Rakennustietosäätiö RTS sr:n lausunto luonnoksesta ympäristöministeriön asetukseksi rakennuksen kosteusteknisestä toimivuudesta**

Kiitämme mahdollisuudesta lausua asiasta. Kommenttimme asetusluonnokseen keskittyvät 1 luvun § 5.

1 luku 5 § Ilmanpitävyys ja tiiviys:

* Ovatko käsitteet ”ilmanpitävyys” ja ”tiiviys” synonyymejä vai onko käsitteillä jokin ero? Rakennuksen tiiviys todetaan tiiviysmittauksella, ja tulokseksi saadaan ilmanvuotoluku. Entä ilmanpitävyys? Käsitteet tulisi lisätä 2 §:n määritelmiin.
* Kappaleeseen on tungettu pieneen tilaan paljon asiaa. Kappale kannattaisi jakaa eri virkkeisiin ja kertoa selvästi mitä ei haluta siirtyvän a) huoneilmasta rakenteisiin b) ulkoilmasta rakenteisiin, c) rakenteista huoneilmaan tai d) ulkoa (tai alapohjan alta) huoneilmaan.
* Ilmaus ”*rakennuksen vaipan … on oltava riittävän tiiviitä läpi kulkevien ilmavuotojen suhteen*” tarkoittanee, että rakenteen on oltava niin tiivis, ettei ilmavuotoja tapahdu haitallisessa määrin.
* Rakennuksen painesuhteet on mainittu sivulauseessa: ”*että syntyy edellytykset pitää rakennus pääsääntöisesti painesuhteiltaan tasapainossa*.” Kytkettynä monimutkaiseen lauserakenteeseen sisältö jää epäselväksi. Painesuhteisiin rakennuksessa vaikuttaa niin moni asia, että tämä saattaisi vaatia enemmän käsittelyä, ehkä oman otsikon xx § Painesuhteet.

Ystävällisin terveisin,

Petri Neuvonen

Viestintä- ja kehityspäällikkö

Rakennustietosäätiö RTS sr

petri.neuvonen@rakennustieto.fi

+358 40 700 78672